Støðan hjá teimum meira enn 3.500 fólkunum úr meira enn 50 londum- og manningini umborð–er ógreið. Pence sigur, at 21 av royndunum vísa, at tey hava fingið Covid-19, 19 av manningini og tvey ferðafólk. Hann sigur, at tey, sum vilja hava vissu um støðu sína, fáa hesa vissu. Samstundis heitir hann á eldri fólk um at umhugsa seg væl, áðrenn tey gera av at fara á krúsferð. Umborð á Diamond Princess eru 2.422 ferðafólk og manningin upp á 1.111 fólk, teirra millum eru meira enn 140 bretar og avstraliarar. Á alheimsstigi hevur virusurin nú tikið lívið av fleiri enn 3.500 fólkum, og meira enn 100.000 hava fingið smittuna í 92 londum. Í Italia hava fleiri enn 4.600 fingið smittuna og í Iran eru tey fleiri enn 4.700, ið hava fingið Covid-19.